
1. NOM DEL PROGRAMA 


Interpolació polinòmica (nom d'arxiu INTPOL). 


2. AUTOR 
Joaquim Castellsaguer i Guanyabens 


formant part del GRUP EIX amb Carles Bailo i Mompart 
Carles Barceló i Vidal 
Antoni Gomà i Nasarre 
Ferran Ruiz i Tarragó 
Joan Antoni Sellarès i Chiva 


3. TEMÀTICA 


Interpolació polinòmica global d'una sèrie de dades. 


4. OBJECTIUS 


ES tracta de dos programes dedicats a la interpolació, aquest a 
la interpolació global i l'altre a les interpolacions a trossos. 
Llur objectiu és facilitar la comprensió d'aquest concepte bàsic 
del càlcul numèric i fer possible el seu ús efectiu, concretat 
en aquest primer programa en els seguents aspectes: 


-— Obtenir el polinomi d'interpolació d'una sèrie de dades. 

- Calcular valors aproximats d'una magnitud a partir d'un conjunt 
discret de dades empíriques. 

- Mostrar el significat gràfic de la interpolació. 

- Observar les variacions produides en afegir noves dades o en 
modificar les existents. 


No entra dins dels objectius del programa el comentari dels 
diversos mètodes de construcció del polinomi d'interpolació i el 
seu aprenentatge, que comporta grans dificultats de notació 
algebraica. Això no obstant, en un context informàtic els 
algorismes d'interpolació constitueixen excellents exercicis de 
programació. 

5. FONAMENTACIÓ TEÒRICA 


Donat un conjunt de n parells (x(i),y(i)) de nombres reals, on 
tots els x(i) són diferents, existeix un polinomi P de grau n i 
un de sol tal que 

P(x(i)sy(i) per 8 i—l,2,eco,n 


Els parells (x(i),y(i)) s'anomenen dades de la dúinterpolació i P 
és el seu polinomi d'interpolació global. 

Gràficament l'obtenció de P correspon al traçat d'una corba 
analítica que passi per cadascun dels punts en què es representen 
les dades. 


6. PLANTEJAMENT METODOLÒGIC 


El context d'aquest programa és la introducció dels mètodes de 
l'anàlisi numèrica. Aquests, dins de l'àmbit de l'ensenyament 
secundari, poden estructurar-se al voltant de quatre problemes: 


— El càlcul explícit dels valors numèrics de les funcions 
elementals o de funcions amb expressió analítica coneguda 
(abordable a partir de la teoria de Taylor). 


— El càlcul explícit de valors numèrics de funcions tabulades i 
l'expressió analítica de les quals no es coneix en principi 
(problema de la interpolació pròpiament dit) 


- La resolució aproximada d'equacions algebraiques e) 
transcendents. 


-— El càlcul numèric d'integrals. 


Entre aquests problemes existeixen diverses interrelacions, entre 
les quals cal mencionar aquí les que lliguen estretament la 
interpolació amb la integració numèrica úi les que la situen en 
concurrència amb els mètodes de Taylor i que permeten d'avaluar 
l'adequació de cadascuna als objectius perseguits. 


El problema de la interpolació té un evident parentiu amb el de 
l'ajust, ja que ambdós es proposen l'organització sota una forma 
matemàtica d'un conjunt de dades, però s'oposen en la prioritat 
concedida a la simplicitat de la funció i a la seva proximitat a 
les dades que consideren. 

7. CONEIXEMENTS PREVIS 


Convé que l'alumne tingui present: 

- El problema de la interpolació i les situacions reals en què es 
presenta. 

- L'existència i unicitat del polinomi d'interpolació global. 

—-— El concepte d'extrapolació i les seves dificultats. 

- Les formes bàsiques de les gràfiques de les funcions 
polinòmiques. 


8. NIVELL 


Malgrat que en la programació actual el tema de la Interpolació 
sigui citat tan sols a C.O.U., les seves exigències matemàtiques 
no són grans i permeten d'incloure'l en una introducció al Càlcul 
numèric feta amb anterioritat. 


9. ESTRUCTURA DEL PROGRAMA 


Queda reflectida en el diagrama de la figura 1, on es pot veure 
l'estructura bàsica del menú amb 7 opcions, els moments 
d'introducció de dades i les possibilitats de sortida. 

El final de cadascuna de les opcions porta de nou al menú 
principal, úi permet recórrer-lo en qualsevol ordre. Quan el 
conjunt inicial de dades és modificat per l'execució de les 
opcions 5 o 6, els seus valors són conservats fins a després de 
la visualització de la gràfica, quan un missatge demana si volem 
continuar amb les dades actuals o retornar a les anteriors. En 
tots els casos les dades que no són elegides es perden a partir 
d'aquest moment. 


10. IMPLEMENTACIO DIDACTICA 


El programa es pot inserir en diversos moments d'una explicació 
sobre el problema i mètodes de la interpolació. 

Al principi, pot motivar l'interès dels alumnes pel tema tractat, 
presentant la seva versió gràfica que és la més vistosa i la més 
susceptible d'encuriosir. Un cop els alumnes coneixen el 
mecanisme de la dúinterpolació, serveix per comprovar resultats 
obtinguts pels procediments de càlcul habitual úi per observar 
certes particularitats no gaire satisfactòries de la interpolació 
polinòmica global, que passen generalment desapercebudes en una 
explicació convencional que sempre és molt més "regular" que la 
realitat. 


Generalitat de Catalunya Programes EIX 


Departament d'Ensenyament Documentació programa INTPOL 
Programa d'Informàtica Educativa Pàgina: 5 Data: 1/ 1/88 


Més endavant, els alumnes poden utilitzar el programa, 
especialment la seva vessant gràfica, per experimentar -fins i 
tot lúdicament- els efectes de la variació de dades, i també 
poden servir-se'n com d'una eina per a plantejar els seus propis 
problemes. En aquest cas caldrà que dúinvestiguin úi proposin 
possibles fonts de dades (experiments científics, sèries 
temporals, etc...),. recullin les dades, les preparin per al seu 
tractament i les dotin d'un origen i d'una escala convenients, 
formulin els objectius a aconseguir i interpretin les 
conclusions obtingudes. La heterogeneitat de les dades que poden 
intervenir fa que tot aquest procés no quedi confinat en el marc 
de les matemàtiques i penetri en camps disciplinaris molt 
diversos. 


Com a exemple, tenim a la figura 2 la gràfica obtinguda per 
interpolació a partir de les dades percentuals de població activa 
en el sector de l'agricultura a Espanya entre els anys 1920 i 
1983. 


El programa s'inicia amb l'elecció del nombre de dades i 
l'entrada d'aquestes: cada dada és una parella 
(abscissa, ordenada) úi poden introduir-se en qualsevol ordre. 
Convé que l'alumne porti un registre escrit de les dades, si bé 
en cas de dubte són accesibles acudint al punt 5 del menú. 


En el menú que apareix a continuació hom troba sis opcions de 
treball, independents entre si, que poden combinar-se en 
qualsevol ordre segons l'èmfasi que vulgui donar-se a cadascuna 
de les idees principals. 


1. Coeficients del polinomi d'interpolació 


El seu interès és secundari i destinat més que res a 
comprovacions en casos senzills, ja que els coeficients no tenen 
una interpretació autònoma més enllà del segon grau. 

També poden introduir-se dades prèviament ajustades a una recta, 
una paràbola, etc. i confirmar-les per observació dels 
coeficients. 


2 i 3. Obtenció de valors numèrics 


Aquests dos punts són 7yy0pràcticament idèntics, i només es 
distingeixen en què un proporciona les imatges de punts aillats i 
l'altre, més general, permet de construir taules de valors de les 
quals hom tria el valor inicial, l'increment i el nombre de 
termes. 

Amb ells s'assoleix un dels objectius primaris de la 
interpolació: el càlcul de valors dúintermedis per a una funció 
coneguda només per mitjà d'una taula. 

Una contínua interrelació s'estableix entre aquests dos punts i 
la visualització gràfica del punt 4: el càlcul de valors pot anar 
preparant el traçat de la corba trobant alguns punts escollits i 

exercitant-se en la previsió dels resultats i les sorpreses que 
sovint comporta: d'altra banda, l'observació d'irregularitats 
pronunciades en la gràfica pot suggerir una investigació de la 
seva magnitud amb l'ajut d'aquestes dues opcions del menú. 


4. Gràfica del polinomi d'interpolació 


Es tracta del punt clau en el desenvolupament del programa, i 
s'hi creuen tots els camins d'investigació que el programa pugui 
proposar. 

En primer lloc, permet una formulació autònoma del problema de la 
interpolació: obtenir una gràfica que passi per un conjunt donat 
de punts. Aquesta formulació general es veurà immediatament 
restringida: es tracta de la gràfica d'una funció. Té doncs un 
caràcter global que cal evidenciar a l'alumne, úi que es farà més 
palès en el contrast amb les diverses formes d'interpolació a 
trossos que es presentaran en el programa a elles dedicat. 

Fins i tot amb aquestes restriccions les solucions són múltiples 
i l'exigència de que la funció sigui polinòmica és finalment la 
decisiva i també la responsable de les "irregularitats" de la 
gràfica. 

L'alumne acostuma a sorprendre's d'aquestes irregularitats tan 
fàcils de produir i el programa ha de servir per a convèncer-lo 
de la seva dinevitabilitat i dels motius que les ocasionen, 
analitzant les formes estàndard de les gràfiques polinòmiques. En 
aquest mateix sentit cal diferenciar clarament el problema de la 
interpolació i el de l'ajust: la seva comparació exemplifica la 
impossibilitat de conciliar la simplicitat de la funció i 
l'estricte acompliment de condicions de pas. 

Si s'ha passat per les opcions 5 o 6 es presentarà l'ocasió de 
comparar les gràfiques corresponents als dos conjunts de dades. 
Aquesta comparació ha d'instruir l'alumne en l'alta inestabilitat 
de la dúinterpolació polinòmica, deguda precisament al seu 
caràcter global, que pot fer repercutir qualsevol modificació en 
regions de la gràfica molt allunyades d'allà on s'ha produit. 


Tenim —dos exemples d'aquest fenomen en la sequència 
d'illustracions 3, 4 úi 5, d'una banda, i en la figura 6 d'una 
altra. 


La delicada dialèctica regularitat-estabilitat quedarà més 
evidenciada en el programa "''Interpolació a trossos", on figura 
com a tema central. 


5. Modificació d'una dada 


Presenta les dades actuals úi demana la modificació que hom 
desitgi, i que es permet només quant a l'ordenada. Un ús 
consecutiu i múltiple d'aquesta opció permet modificar més d'una 
ordenada i corregir algun error comès en l'entrada de les dades. 

6. Augment del nombre de dades 


Permet d'afegir les dades que hom vulgui sense ultrapassar, 
juntament amb les anteriors, el nombre de 20. Un pas previ pel 
punt 2 ajuda a triar les noves dades més properes o allunyades 
del que correspondria amb les existents, segons es desitgi. 


11. INSTRUCCIONS I COMENTARIS DE FUNCIONAMENT 
El programa es posa en marxa escrivint el seu nom INTPOL. 


El nombre de dades està limitat a 20 per les restriccions que 
- imposa la pantalla a la presentació del conjunt de les dades i la 
saturació que amb tal nombre es produeix ja a les gràfiques. 
També cal tenir en compte la inestabilitat que la complexitat 
dels càlculs produeix fins i tot en avaluacions numèriques 
senzilles, úi que pot desconcertar més d'una vegada. Aquesta fita 
pot ésser fàcilment reduida i és convenient que, en la pràctica, 
el nombre de dades no sigui gran, car el temps d'execució dels 
algorismes és proporcional al seu quadrat. 


Les gràfiques apareixen referides a dos segments graduats de 
forma diferent per a abscisses i ordenades, per tal que puguin 
utilitzar-se en la major part de situacions reals, on corresponen 
a ordres de magnitud molt diferents. Els punts que representen 
les dades de la dúinterpolació sempre són visibles i estan 
especialment ressaltats: però la gràfica pot quedar parcialment 
fora del camp de dibuix i llavors, si es creu convenient, pot 
reduir-se fins a fer-se visible. També pot augmentar-se, si hom 
vol estudiar més detalladament algun fragment de gràfica. En 
aquest cas hom perdrà, generalment, la visió d'alguna de les 
dades. 

El canvi d'escala és factible per a abscisses úi ordenades 
separadament, i tant si en pantalla hi ha una gràfica com si n'hi 
ha dues, i pot reiterar-se. 

L'algorisme de Lagrange és utilitzat arreu del programa per als 
càlculs numèrics, excepte en el càlcul dels coeficients del 
polinomi d'interpolació. Aquest es fa pel mètode dels coeficients 
indeterminats, que porta a la resolució d'un sistema d'equacions 
lineals. La matriu d'aquest sistema és del tipus de Vandermonde i 
això comporta restriccions en la magnitud de les dades que hi 
intervenen, per tal de prevenir la superació de la capacitat de 
l'ordinador. 

12. NOTES SOBRE EXEMPLES 


En una explicació purament matemàtica les dades poden triar-se 
arbitràriament. Pot ésser interesant començar amb dues i anar-ne 
afegint progressivament mitjançant l'opció 6. 


La presentació gràfica serà millor si a les abscisses extremes no 
els corresponen ordenades extremes. 


L'oscillació de la gràfica acostuma a ésser menys pronunciada si 
la correspondència abscisses-ordenades és monòtona úi augmenta 
com més infraccions hi hagi a la monotonia, si bé el resultat 
concret és difícilment previsible i el professor haurà de dur els 
exemples suficientment preparats. Els conjunts de dades que poden 
produir més oscillació són els que presenten una dada bruscament 
separada d'una pauta simple, úi els que obeeixen a configuracions 
del tipus part entera. 

DESERUACIÓ DE LA GRAFICR 


d 

Figura 2 


Percentatges de població activa corresponents a l'agricultura a 
Espanya entre els anys 1920 i 1983. Les dades són: 


LO 2 Oloicieteterois eno eteieieiele .573 
NO 3 Olisietsteiers efstele die ele a 453 
1940 o còoeo cc oe ió 0 513 
OD Oest e fetete tec iovel ale i cre 483 
LO GOisaeretaca cèleteio ee sis eta 423 
dEO//I OC iepereterèrere ere ais ax eió dE SE 
EO / Die ers eerera dioteteiereteiate 233 
NS 8 Olstereisioters ele ere efèno . . 203 

DESERVACIÓ DE LR GRRFICA 

Figura 3 
Interpolació sobre les dades (2,3), (3,6), (4,8) i (5,12) 

Figura 4 
Modificació de la gràfica anterior al canviar (4,8) per (4,6) 

DESERVACIÓ DE LA GRAFICR 

Figura 5 


Modificació de la gràfica anterior a l'afegir la dada (3.5,4) 


DESERUACIÓ DE LA GRAFICR 

Figura 6 
UN Canvi: (72,6), (0:58). 172), (371). £. (5,72) al posar (d.7) 


